
PËR ZBATIMIN E MASAVE VETERINARE EMERGJENTE PËR IZOLIMIN DHE ÇRRËNJOSJEN E INFEKSIONIT VIRUSAL NË GJEDH

Në zbatim të ligjit nr.7674, datë 23.2.1993 “Për Shërbimin dhe Inspektoratin Veterinar” e të Kodit Ndërkombëtar të Shëndetit të Kafshëve, me propozimin e Ministrisë së Bujqësisë dhe Ushqimit, Këshilli i Ministrave

V E N D O S I:

1. Të shpallet karantina shtetërore në vatrat me infeksion virusal të gjedhëve në rrethet e prekura të Korçës e të Pogradecit, si dhe në rrethet ku eventualisht do të identifikohet sëmundja.
2. Të theren dhe të digjen të gjitha krerët e vatrave të prekura.
3. Të dërgohen në qendrat ndërkombëtare të referencës materiale patologjike edhe specialistët përkatës për të realizuar identifikimin dhe tipizimin e shkaktarit të infeksionit.
4. Në zbatimin e masave karantinore, krahas strukturave shtetërore veterinare të Ministrisë së Bujqësisë dhe Ushqimit, të marrin pjesë edhe organet e rendit, të kufirit e të pushtetit lokal.
5. Për mbulimin e shpenzimeve në zbatim të këtij vendimi caktohen 20 milionë lekë nga buxheti i Ministrisë së Bujqësisë dhe Ushqimit, titulli 11, kapitulli 1 “Mbrojtja e mjedisit nga pesticidet”, do t’i kalohen titullit 1, kapitulli 1 “Shpenzime për diagonistikimin dhe luftimin e sëmundjeve infektive në veterinari”.
Ky vendim hyn në fuqi menjëherë.

